22005A0919(01)



PROTOKOL

uz Euro-mediteranski sporazum o uspostavi pridruživanja između Europskih zajednica i njihovih država članica, s jedne strane, i Kraljevine Maroka, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Mađarske, Republike Malte, Republike Poljske, Republike Slovenije i Slovačke Republike Europskoj uniji

KRALJEVINA BELGIJA,

ČEŠKA REPUBLIKA,

KRALJEVINA DANSKA,

SAVEZNA REPUBLIKA NJEMAČKA,

REPUBLIKA ESTONIJA,

HELENSKA REPUBLIKA,

KRALJEVINA ŠPANJOLSKA,

FRANCUSKA REPUBLIKA,

IRSKA,

TALIJANSKA REPUBLIKA,

REPUBLIKA CIPAR,

REPUBLIKA LATVIJA,

REPUBLIKA LITVA,

VELIKO VOJVODSTVO LUKSEMBURG,

MAĐARSKA,

REPUBLIKA MALTA,

KRALJEVINA NIZOZEMSKA,

REPUBLIKA AUSTRIJA,

REPUBLIKA POLJSKA,

PORTUGALSKA REPUBLIKA,

REPUBLIKA SLOVENIJA,

SLOVAČKA REPUBLIKA,

REPUBLIKA FINSKA,

KRALJEVINA ŠVEDSKA,

UJEDINJENA KRALJEVINA VELIKE BRITANIJE I SJEVERNE IRSKE,

dalje u tekstu države članice EZ-a, za Vijeće Europske unije

i

EUROPSKA ZAJEDNICA, dalje u tekstu Zajednica, za Vijeće Europske unije i Europsku komisiju,

s jedne strane, i

KRALJEVINA MAROKO, dalje u tekstu Maroko,

s druge strane,

Budući da je Euro-mediteranski sporazum o uspostavi pridruživanja između Europskih zajednica i njihovih država članica, s jedne strane, i Kraljevine Maroka, s druge strane, dalje u tekstu Euro-mediteranski sporazum, potpisan u Bruxellesu 26. veljače 1996. i stupio na snagu 1. ožujka 2000.

Budući da je Ugovor o pristupanju Češke Republike, Republike Estonije, Republike Cipra, Republike Latvije, Republike Litve, Mađarske, Republike Malte, Republike Poljske, Republike Slovenije i Slovačke Republike Europskoj uniji, dalje u tekstu Ugovor o pristupanju, potpisan u Ateni 16. travnja 2003. i stupio na snagu 1. svibnja 2004.

Budući da u skladu s člankom 6. stavkom 2. Akta priloženoga Ugovoru o pristupanju pristupanje novih ugovornih stranaka Euro-mediteranskom sporazumu treba biti dogovoreno sklapanjem protokola uz taj Sporazum.

Budući da je savjetovanje u skladu s člankom 23. stavkom 2. Euro-mediteranskog sporazuma održano kako bi se osiguralo da su zajednički interesi Zajednice i Maroka uzeti u obzir,

SPORAZUMJELI SU SE:

Članak 1.

Češka Republika, Republika Estonija, Republika Cipar, Republika Latvija, Republika Litva, Mađarska, Republika Malta, Republika Poljska, Republika Slovenija i Slovačka Republika ovime postaju ugovorne stranke Euro-mediteranskog sporazuma o uspostavi pridruživanja između Europskih zajednica i njihovih država članica, s jedne strane, i Kraljevine Maroka, s druge strane, te usvajaju i primaju na znanje tekst Sporazuma, kao i zajedničkih izjava, izjava i razmjena pisama na isti način kao i ostale države članice Zajednice.

Članak 2.

Kako bi se uzeo u obzir novi institucionalni razvoj u Europskoj uniji, stranke su suglasne da se nakon isteka Ugovora o osnivanju Europske zajednice za ugljen i čelik za postojeće odredbe Sporazuma koje upućuju na Europsku zajednicu za ugljen i čelik smatra da upućuju na Europsku zajednicu koja preuzima sva prava i obveze koje je ugovorila Europska zajednica za ugljen i čelik.

IZMJENE TEKSTA EURO-MEDITERANSKOG SPORAZUMA, UKLJUČUJUĆI NJEGOVE PRILOGE I PROTOKOLE

Članak 3.

Poljoprivredni proizvodi

Protokole br. 1. i 3. uz Euro-mediteranski sporazum zamjenjuju Protokol 1., uključujući njegove priloge, i Protokol 3. s njegovim Prilogom, kako se nalaze u prilozima I. i II. ovom Protokolu.

Članak 4.

Pravila podrijetla

Ovime se Protokol 4. mijenja se kako slijedi:

Članak 5.

Predsjedanje Odborom za pridruživanje

Prvi podstavak članka 82. stavka 3. zamjenjuje se sljedećim:

PRIJELAZNE ODREDBE

Članak 6.

Dokazi o podrijetlu i administrativna suradnja

1. Dokazi o podrijetlu koje je propisno izdao Maroko ili nova država članica u okviru preferencijalnih sporazuma ili autonomnih aranžmana koji među sobom primjenjuju prihvaćaju se u odnosnim državama pod uvjetom da:

Kada je roba prijavljena za uvoz u Maroko ili u novu državu članicu prije dana pristupanja u skladu s preferencijalnim sporazumima ili autonomnim aranžmanima koji su se u tom trenutku primjenjivali između Maroka i te nove države članice, dokaz o podrijetlu koji je naknadno izdan u skladu s tim sporazumima ili aranžmanima također se može prihvatiti pod uvjetom da je carinskim tijelima dostavljen u roku četiri mjeseca od dana pristupanja.

2. Maroko i nove države članice ovlašteni su zadržati ovlaštenja kojima se dodjeljuje status „ovlaštenih izvoznika” u okviru preferencijalnih sporazuma ili autonomnih aranžmana koji se među njima primjenjuju, pod uvjetom da:

Ta se ovlaštenja zamjenjuju najkasnije u roku godine dana od dana pristupanja novim ovlaštenjima izdanima u skladu s uvjetima Sporazuma.

3. Zahtjeve za naknadnu provjeru dokaza o podrijetlu izdanih na temelju preferencijalnih sporazuma ili autonomnih aranžmana iz gore navedenih stavaka 1. i 2. prihvaćaju nadležna carinska tijela Maroka ili novih država članica u razdoblju od tri godine od izdavanja predmetnog dokaza o podrijetlu te ih ta tijela sastavljaju na razdoblje od tri godine od primitka dokaza o podrijetlu koji je priložen uvoznoj izjavi.

Članak 7.

Roba u provozu

1. Odredbe Sporazuma mogu se primijeniti na robu izvezenu iz Maroka u jednu od novih država članica ili iz jedne od novih država članica u Maroko koja zadovoljava odredbe Protokola 4. i koja je na dan pristupanja u provozu ili privremenom smještaju u carinskom skladištu ili u slobodnoj zoni u Maroku ili u toj novoj državi članici.

2. U takvim se slučajevima može dodijeliti povlašteno postupanje, podložno dostavljanju carinskim tijelima zemlje uvoznice u roku četiri mjeseca od dana pristupanja dokaza o podrijetlu koji su naknadno izdala carinska tijela države izvoznice.

OPĆE I ZAVRŠNE ODREDBE

Članak 8.

U okviru ovog protokola dogovoreno je da se neće podnositi nikakvo potraživanje, zahtjev ili prigovor niti se mijenjaju ili povlače bilo koje koncesije u skladu s člankom XXIV. stavkom 6. i člankom XXVIII. GATT-a u vezi s proširenjem Zajednice.

Članak 9.

Za 2004. godinu, količine novih carinskih kvota i referentnih količina te povećanje količine postojećih carinskih kvota izračunava se razmjerno osnovnim količinama, uzimajući u obzir dio razdoblja koje je proteklo prije primjene ovog Protokola.

Članak 10.

Ovaj je Protokol sastavni dio Euro-mediteranskog sporazuma. Prilozi Protokolu njegov su sastavni dio.

Članak 11.

1. Ovaj Protokol odobravaju Zajednica, Vijeće Europske unije u ime država članica i Maroko u skladu s vlastitim postupcima.

2. Isprave o odobrenju polažu se pri Glavnom tajništvu Vijeća Europske unije.

Članak 12.

1. Ovaj Protokol stupa na snagu prvog dana prvog mjeseca koji slijedi nakon dana polaganja posljednje isprave o odobrenju.

2. Odredbe ovog Protokola primjenjuju se od 1. svibnja 2004.

Članak 13.

Ovaj se Protokol sastavlja u dva primjerka na svakome od službenih jezika ugovornih stranaka, s time da je svaki tekst jednako vjerodostojan.

Članak 14.

Tekst Euro-mediteranskog sporazuma, uključujući priloge i protokole koji čine njegov sastavni dio, i Završni akt zajedno s priloženim izjavama sastavlja se na češkom, estonskom, latvijskom, litavskom, mađarskom, malteškom, poljskom, slovačkom i slovenskom jeziku i svaki je tekst jednako vjerodostojni na isti način kao i izvorni tekst.

Vijeće za pridruživanje odobrava te tekstove.

Hecho en Luxemburgo, el treinta y uno de mayo del dos mil cinco.

V Lucemburku dne třicátého prvního května dva tisíce pět.

Udfærdiget i Luxembourg den enogtredivte maj to tusind og fem.

Geschehen zu Luxemburg am einunddreißigsten Mai zweitausendfünf.

Kahe tuhande viienda aasta maikuu kolmekümne esimesel päeval Luxembourgis.

Έγινε στο Λουξεμβούργο, στις τριάνταμία Μαΐου δύο χιλιάδες πέντε.

Done at Luxembourg on the thirty-first day of May in the year two thousand and five.

Fait à Luxembourg, le trente-et-un mai deux mille cinq.

Fatto a Lussembourgo, addi’ trentuno maggio duemilacinque.

Luksemburgā, divi tūkstoši piektā gada trīsdesmit pirmajā maijā.

Priimta du tūkstančiai penktų metų gegužės trisdešimt pirmą dieną Liuksemburge.

Kelt Luxembourgban, a kettőezer ötödik év május harmincegyedik napján.

Magħmul fil-Lussemburgu, fil-wieħed u tletin jum ta’ Mejju tas-sena elfejn u ħamsa.

Gedaan te Luxemburg, de eenendertigste mei tweeduizend vijf.

Sporządzono w Luksemburgu dnia trzydziestego pierwszego maja roku dwutysięcznego piątego.

Feito en Luxemburgo, em trinta e um de Maio de dois mil e cinco.

V Luxembourgu, enaintridesetega maja leta dva tisoč pet.

V Luxemburgu, dňa tridsiateho prvého mája dvetisícpät’.

Tehty Luxemburgissa kolmantenakymmenentenäensimmäosenä päivänä toukokuuta vuonna kaksituhattaviisi.

Som skedde i Luxemburg den trettioförsta maj tjugohundrafem.

Por los Estados miembros Za členské státy For medlemsstaterne Für die Mitgliedstaaten Liikmesriikide nimel Για τα κράτη μέλη For the Member States Pour les États membres Per gli Stati membri Dalībvalstu vārdā Valstybių narių vardu A tagállamok részéről Għall-Istati Membri Voor de lidstaten W imieniu Państw Członkowskich Pelos Estados-Membros Za členské štáty Za države članice Jäsenvaltioiden puolesta På medlemsstaternas vägnar

Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vārdā az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Za Európske spoločenstvo Za Evropsko skupnost Euroopan yhteisön puolesta På Europeiska gemenskapens vägnar